
	Către,
BIROUL PERMANENT
AL
CAMEREI DEPUTAȚILOR


                 În conformitate cu prevederile Regulamentului Camerei Deputaților, republicat, cu modificările și completările ulterioare,  vă înaintăm alăturat Raportul de înlocuire  asupra Proiectului de Lege privind reglementarea modalității de raportare a stocurilor la produsele agricole, transmis spre dezbatere în fond  Comisiei pentru agricultură, silvicultură, industrie alimentară și servicii specifice cu adresa nr. PLx.  355 din 7 noiembrie 2022, în vederea reexaminării și întocmirii unui nou raport. 
                  În raport de obiectul şi conţinutul său, proiectul de lege face parte din categoria legilor ordinare.



	PREȘEDINTE,
Florin-Ionuț BARBU

  RAPORT   DE ÎNLOCUIRE
asupra Proiectului de Lege  privind reglementarea modalității de raportare a stocurilor la produsele agricole
(PLx.355/2022)


	          Ca urmare a deciziei Comitetului liderilor grupurilor parlamentare din data
de 7 noiembrie 2022, Proiectul de Lege privind reglementarea modalității de raportare a stocurilor la produsele agricole (PLx. 355/2022), a fost retrimis Comisiei pentru agricultură, silvicultură, industrie alimentară și servicii specifice cu adresa nr. PLx. 355/2022/07.11.2022 și înregistrat cu nr.  4c-5/671/09.11.2022
                     Prezentul raport înlocuieşte raportul depus în data de 4 octombrie 2022 și înregistrat cu nr.  4c-5/544.
Potrivit prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare,  Camera Deputaţilor este Cameră decizională. 
Senatul în calitate de primă Cameră sesizată a adoptat propunerea legislativă,  în şedinţa din 08 iunie 2022.
Consiliul Economic și Social cu avizul nr. 1996/05.04.2022, a avizat favorabil proiectul de act normativ, cu observații.  
Consiliul Legislativ cu avizul nr. 415/14.04.2022, a avizat favorabil propunerea legislativă, cu observații și propuneri.
Comisia pentru politică economică, reformă și privatizare cu avizul nr. 4c-1/311/20.06.20222, a avizat favorabil  proiectul de lege. 
Proiectul de lege are  ca obiect de reglementare adoptarea unor măsuri pentru crearea cadrului legislativ care să vizeze raportarea stocurilor  la produsele agricole și alimentare de către producătorii agricoli, depozitarii, procesatorii la nivel naţional și comercianții, în contextul unei  situaţii conflictuale, de criză sau de urgenţă.
Membrii Comisiei pentru agricultură, silvicultură, industrie alimentară și servicii specifice au examinat proiectul de lege sus menționat în şedinţa din 06 decembrie 2022.
La şedinţa Comisiei pentru agricultură, silvicultură, industrie alimentară și servicii specifice deputaţii au fost prezenţi conform listei de prezenţă.
                    În urma examinării proiectului de lege și a opiniilor exprimate membrii Comisiei au hotărât, cu majoritate de voturi (s-au înregistrat 2 abțineri), întocmirea unui raport de adoptare a Proiectului de Lege privind reglementarea modalității de raportare a stocurilor la produsele agricole, cu amendamente admise cuprinse în anexa care face parte integrantă din prezentul raport înlocuitor.
                    În raport de obiectul şi conţinutul său, proiectul de lege face parte din categoria legilor ordinare.


	PREŞEDINTE,
Florin-Ionuț BARBU
	
	SECRETAR,
Constantin BÎRCĂ 

	
	
	

	


Șef serviciu Anton Păștinaru

	
	




	Consilier parlamentar dr. Gabriela Amalia Ciurea

Anexa
AMENDAMENTE ADMISE

În urma dezbaterilor, Comisia propune adoptarea proiectului de Lege cu următoarele amendamente:
 
	Nr. crt.
	Text adoptat de Senat
	Text propus de Comisie
(autorul amendamentului)
	Motivarea
 amendamentelor

	1.
	LEGE
privind reglementarea modalității de raportare a stocurilor la produsele agricole
	LEGE
privind reglementarea modalității de raportare a stocurilor la produsele agricole și alimentare

Autor amendament:
Deputat PSD Adrian Ionuț Chesnoiu
	

	2.
	Art.1.- (1) Prezenta lege stabilește modalitatea de raportare a stocurilor la produsele agricole de către producătorii agricoli, depozitarii și procesatorii la nivel național, denumiți în continuare agenți economici din sectorul agroalimentar.




(2)Produsele agricole pentru care agenții economici din sectorul agroalimentar au obligația furnizării de date statistice de evidență a stocurilor se stabilesc prin ordin emis de ministrul agriculturii și dezvoltării rurale, din lista produselor agricole prevăzute în Anexa I la Tratatul privind funcționarea Uniunii Europene.
(3)Măsurile de reglementare instituite prin prezenta lege privesc domeniile de activitate de producție agricolă, depozitare și procesare a produselor agricole și sunt obligatorii pentru toți agenții economici din sectorul agroalimentar. 
	Art.1.- (1) Prezenta lege stabilește modalitatea de raportare a stocurilor la produsele agricole și alimentare de către  producătorii agricoli, depozitarii, procesatorii la nivel național și comercianții, denumiți în continuare operatori economici din sectorul agroalimentar.
Autor amendament:
Deputat PNL Florian Emil Dumitru

(2)Produsele agricole și alimentare pentru care operatorii economici din sectorul agroalimentar au obligația furnizării de date statistice de evidență a stocurilor sunt prevăzute în anexa, care face parte integrantă din prezenta lege.
Autor amendament:
Deputat PSD Adrian Ionuț Chesnoiu

(3)Măsurile de reglementare instituite prin prezenta lege privesc domeniile de activitate de producție agricolă, depozitare, procesare și comercializare a produselor agricole și alimentare și sunt obligatorii pentru toți operatorii economici din sectorul agroalimentar.
(4)Prin excepție de la prevederile alin. (1) și (3), prezenta lege nu este aplicabilă comercianților care dețin structuri de vânzare cu suprafață de vânzare de până la 400 mp inclusiv,fără spațiile destinate depozitării, păstrării, și producției mărfurilor, birourilor și anexelor, comercianților ambulanți, comercianților care desfășoară activități de servicii de alimentație publică, precum și comercianților care desfășoară activități de comercializare în zone publice.
Autor amendament:
Comisia pentru agricultură
	

























	3.
	Art.2.- (1) Ministerul Agriculturii și Dezvoltării Rurale este responsabil cu aplicarea măsurilor de centralizare a stocurilor de produse agricole.





(2) Ministerul Agriculturii și Dezvoltării Rurale dezvoltă un sistem informatic de colectare a datelor statistice raportate de agenții economici din sectorul agroalimentar.
	Art.2.- (1) Ministerul Agriculturii și Dezvoltării Rurale este responsabil cu aplicarea măsurilor de centralizare a stocurilor de produse agricole și alimentare, cu respectarea confidențialității datelor care privesc aceste produse.
Autor amendament:
Deputat PSD Adrian Ionuț Chesnoiu

(2) Ministerul Agriculturii și Dezvoltării Rurale dezvoltă un sistem informatic de colectare a datelor statistice raportate de operatorii economici din sectorul agroalimentar.
	

	4.
	Art.3.- (1) În vederea asigurării trasabilității produselor agricole pe piață, agenții economici din sectorul agroalimentar au obligația furnizării de date statistice de evidență a stocurilor de produse agricole, o singură dată pe lună, până în data de 15 a lunii pentru luna precedentă, către Ministerul Agriculturii și Dezvoltării Rurale.

(2)Metodologia de colectare, centralizare și prelucrare a datelor statistice de evidență a stocurilor de produse agricole, prevăzute la alin. (1) se stabilește prin ordin al ministrului agriculturii și dezvoltării rurale, după finalizarea sistemului informatic.
	Art.3.- În vederea asigurării trasabilității produselor agricole și alimentare pe piață, operatorii economici din sectorul agroalimentar au obligația furnizării de date statistice de evidență a stocurilor de produse agricole și alimentare, o singură dată pe lună, până în data de 15 a lunii pentru luna precedentă, către Ministerul Agriculturii și Dezvoltării Rurale.

(2)Metodologia de colectare, centralizare și prelucrare a datelor statistice de evidență a stocurilor de produse agricole și alimentare, prevăzute la alin. (1) se stabilește prin hotărârea Guvernului prevăzută la art. 7.
Autor amendament:
Deputat PNL Florian Emil Dumitru 
	










	5.
	Art.4.-Verificarea și controlul stocurilor se realizează de persoane împuternicite de către Ministerul Agriculturii și Dezvoltării Rurale, conform competențelor legale.
	Art.4.-Verificarea și controlul stocurilor se realizează potrivit normelor stabilite prin ordin comun al ministrului agriculturii și dezvoltării rurale și al ministrului finanțelor conform competențelor legale.
Autor amendament:
Deputat PNL Florian Emil Dumitru
	

	6.
	Art.5.-(1) Nerespectarea prevederilor art. 3 alin. (1) constituie contravenție și se sancționează cu amendă de la 5.000 lei la 20.000 lei.
(2) Nerespectarea prevederilor art. 3 alin.(1) de către agenții economici din sectorul agroalimentar, în mod repetat, timp de trei luni consecutive, se va sancționa cu amendă de 1% din cifra de afaceri a anului financiar anterior.
(3)Constatarea contravenției și aplicarea sancțiunilor prevăzute la alin. (1) și (2) se fac de către persoanele  împuternicite în acest scop de Ministerul Agriculturii și Dezvoltării Rurale.



(4)Dispozițiile alin. (1)-(3) se completează cu prevederile Ordonanței Guvernului nr. 2/2001 privind regimul juridic al contavențiilor, aprobată cu modificări și completări prin Legea nr. 180/2002, cu modificările și completările ulterioare.
	Art.5.-(1) Nemodificat


Se elimină
Autor amendament:
Deputat PNL Florian Emil Dumitru


(2) Constatarea contravenției și aplicarea sancțiunii prevăzute la alin. (1) se fac de către persoane împuternicite în acest scop de Ministerul Agriculturii şi Dezvoltării Rurale și Ministerul Finanțelor.
Autor amendament:
Deputat PNL Florian Emil Dumitru

(3)Contravenției prevăzute la alin.(1) îi sunt aplicabile prevederile Ordonanței Guvernului nr. 2/2001 privind regimul juridic al contravențiilor, aprobată cu modificări și completări prin Legea nr. 180/2002, cu modificările și completările ulterioare.
Autor amendament:
Deputat PNL Florian Emil Dumitru
	

	7.
	Art.6.-Pe baza datelor statistice de evidență a stocurilor de produse agricole centralizate se vor stabili politici publice de subvenționare în sectorul agroalimentar.
	Art.6.-Pe baza datelor statistice de evidență a stocurilor de produse agricole și alimentare centralizate se vor stabili politici publice de subvenționare în sectorul agroalimentar.
	

	8.
	Art.7.-În termen de 60 de zile de la intrarea în vigoare a prezentei legi, Guvernul, la propunerea Ministerului Agriculturii și Dezvoltării Rurale, va aproba prin hotărâre, normele metodologice de aplicare a prevederilor prezentei legi.
	Art.7.- (1)În termen de 90 de zile de la data intrării în vigoare a prezentei legi, Guvernul, la propunerea Ministerului Agriculturii și Dezvoltării Rurale și Ministerului Finanțelor va aproba prin hotărâre, normele metodologice de aplicare a prevederilor prezentei legi.
Autor amendament:
Deputat PSD Adrian Ionuț Chesnoiu
	






Anexa
Produsele agricole și alimentare pentru care operatorii economici din sectorul agroalimentar au obligația furnizării de date satatistice de evidență a stocurilor

	a)
	legume-fructe;

	b)
	cereale și produse pe bază de cereale;

	c)
	semințe de oleaginoase și produse pe bază de oleaginoase;

	d)
	leguminoase furajere;

	e)
	semințe certificate: cereale, orez, oleaginoase și proteaginoase;

	f)
	carne și produse din carne, conserve din carne și mixte;

	g)
	lapte și produse din lapte;

	h)
	produse de morărit și panificație;

	i)
	produse prelucrate, procesate, conservate din legume-fructe;

	j)
	grăsimi și uleiuri;

	k)
	apă, inclusiv apă minerală naturală, apă de izvor și toate celelalte ape îmbuteliate sau ambalate;

	l)
	orez;

	m)
	plante aromatice, sare și condimente;

	n)
	ceaiuri;

	o)
	zahăr;

	p)
	miere;

	q)
	drojdie.

